CELEX: 62007CB0231
Language: lt
Date: 2008-05-14 00:00:00
Title: Sujungtos bylos C-231/07 ir C-232/07 2008 m. gegužės 14 d. Teisingumo Teismo nutartis byloje ( Cour d'appel de Bruxelles (Belgija) prašymas priimti prejudicinį sprendimą) Tiercé Ladbroke SA (C-231/07), Derby SA (C-232/07) prieš Belgijos valstybę (Procedūros reglamentas — 104 straipsnio 3 dalies pirmoji pastraipa — Šeštoji PVM direktyva — 13 straipsnio B skirsnio d punkto 3 papunktis — Atleidimas nuo mokesčio — Indėlių ir mokėjimų sąvokos — Atsisakymas atleisti nuo mokesčio)

19.7.2008   
            
            
               LT
            
            
               Europos Sąjungos oficialusis leidinys
            
            
               C 183/6
            
         2008 m. gegužės 14 d. Teisingumo Teismo nutartis byloje (Cour d'appel de Bruxelles (Belgija) prašymas priimti prejudicinį sprendimą) Tiercé Ladbroke SA (C-231/07), Derby SA (C-232/07) prieš Belgijos valstybę
   
   (Sujungtos bylos C-231/07 ir C-232/07) (1)
   
   (Procedūros reglamentas - 104 straipsnio 3 dalies pirmoji pastraipa - Šeštoji PVM direktyva - 13 straipsnio B skirsnio d punkto 3 papunktis - Atleidimas nuo mokesčio - „Indėlių“ ir „mokėjimų“ sąvokos - Atsisakymas atleisti nuo mokesčio)
   (2008/C 183/11)
   Proceso kalba: prancūzų
   Prašymą priimti prejudicinį sprendimą pateikęs teismas
   Cour d'appel de Bruxelles
   Šalys pagrindinėje byloje
   Apeliantės: Tiercé Ladbroke SA (C-231/07), Derby SA (C-232/07)
   
      Atsakovė: Belgijos valstybė
   Dalykas
   Prašymas priimti prejudicinį sprendimą — Cour d'appel de Bruxelles — 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1) 13 straipsnio B skirsnio d punkto 3 papunkčio aiškinimas — Sandorių, įskaitant derybas, dėl indėlių ir mokėjimų neapmokestinimas — Lažybos, loterijos ir kiti azartiniai lošimai — Įgaliotinių, atsakingų už lažybų sandorių sudarymą ir pinigų surinkimą įgaliotojo vardu bei laimėjimų išmokėjimą, teikiamos paslaugos — Galimybė pasinaudoti 13 straipsnio B skirsnio d punkto 3 papunktyje numatytu atleidimu nuo mokesčio
   Rezoliucinė dalis
   1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio d punkto 3 papunktyje naudojama formuluotė „sandoriai, įskaitant derybas, dėl indėlių (ir) mokėjimų“ turi būti aiškinama kaip neapimanti lažybų dėl žirgų lenktynių ir kitų sporto renginių organizavimu besiverčiančio įgaliotojo vardu veikiančio įgaliotinio suteiktų paslaugų, kai įgaliotinis sudaro lažybų sandorius įgaliotojo vardu, įregistruoja lažybas, išduodamas kvitą patvirtina klientui, kad lažybos sudarytos, surenka pinigus, išmoka laimėjimus, vienas prisiima atsakomybę įgaliotojui už surinktų lėšų tvarkymą, pinigų vagystę ir (arba) praradimą ir iš įgaliotojo gauna atlygį komisinių forma už savo veiklą.
   
      (1)  OL C 170, 2007 7 21.